**… sz. napirend**

Előterjesztve: Közoktatási, Közművelődési, Sport Egészségügyi, Szociális és Lakásügyi Bizottsághoz

**E L Ő T E R J E S Z T É S**

**a Képviselő-testület 2022. március 31-i rendes ülésére**

**Tárgy**: Vélemény intézményi átszervezésről

**Készítette:** Ötvös Zoltán

intézményirányítási osztályvezető s.k.

**Egyeztetve:**  Vargáné Luketics Gabriella

humánszolgáltatási igazgató s.k.

**Látta**: ……………………………

dr. Szalai Tibor

jegyző

……………………………

dr. Silye Tamás

jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

*A nemzeti köznevelésről**szóló 2011. évi CXC. törvény (továbbiakban: Nkt.) 4. § 11. pontja* szerint intézményátszervezés minden olyan fenntartói döntés, amely az intézmény szakmai alapdokumentumának *21. § (3) bekezdésében* felsoroltak bármelyikének módosításával jár.   
*Az Nkt. 84. § (7) bekezdés (d) pontja* értelmében a fenntartó legkésőbb a módosítás tervezett végrehajtása éve májusának utolsó munkanapjáig hozhat döntést a nevelési-oktatási intézmény átszervezésével kapcsolatban.

A fenntartónak az átszervezéssel összefüggő döntése előtt be kell szereznie az *Nkt. 83. § (4) bekezdés* értelmébena vagyonkezelésében levő ingatlan tulajdonos önkormányzatának véleményét.

A Közép-Budai Tankerületi Központ igazgatója levelében a fenntartásában működő **Járdányi Pál Zeneiskola-Alapfokú Művészeti Iskola** szakmai alapdokumentumában történő változtatásához kérné az ingatlan tulajdonos önkormányzatának véleményét.

Változás:

* ***Új telephely létesítése és Alapfokú művészetoktatás alapfeladatának felvétele.***
* ***Felvehető maximális létszám 40 fő; művészeti ágak felvétele: fafúvós tanszak (Klasszikus zene), rézfúvós tanszak (Klasszikus zene), vonós tanszak (Klasszikus zene), billentyűs tanszak (Klasszikus zene), akkordikus tanszak (Klasszikus zene), vokális tanszak (Klasszikus zene), kamarazene tanszak (Klasszikus zene), zeneismeret tanszak (Klasszikus zene).***

A Gyermekek Háza Alternatív Általános Iskola és Gimnázium kiválásával létrejött új intézmény diákjainak egy része a kiválást megelőzően is a Járdányi Pál Zeneiskola-Alapfokú Művészeti Iskola tanulója is volt. A Zeneiskola személyi- és eszközállományának átcsoportosításával a feladatellátás megvalósítható. A tanulói létszám 40 fő, zenei ágak a fent felsoroltak szerint.

**H a t á r o z a t i j a v a s l a t**

A Képviselő-testület a Közép-Budai Tankerületi Központ által fenntartott kerületi intézmény átszervezésével kapcsolatban az alábbi véleményt alakította ki:

A Közép-Budai Tankerületi Központ által tervezett átszervezési javaslatot a **Járdányi Pál Zeneiskola-Alapfokú Művészeti Iskola** szakmai alapdokumentumában támogatja.

A feladatbővüléshez a személyi, tárgyi feltételeket a Közép-Budai Tankerületi Központ biztosítja.

Felkéri a Polgármestert, hogy a tulajdonosi Önkormányzat véleményét a Közép-Budai Tanterületi Központ igazgatójához juttassa el.

**Felelős:** polgármester

**Határidő:** azonnal

*A határozati javaslat elfogadásához egyszerű többségű szavazati arány szükséges.*

**B u d a p e s t, 2022. március 21. Kovács Márton**

alpolgármester s.k.